
DESCRIPCIÓ DE LA CONVOCATÒRIA

Extracte de l’acord de la Junta de Govern de 7 de març de 2024, en el qual s’aprova la  convocatòria per a l’atorgament d’ajuts individuals de menjador adreçats a l’alumnat d’ensenyaments obligatoris i d’educació infantil sufragats amb fons públics per al curs escolar 2024-2025.

TEXT DE L’EXTRACTE

De conformitat amb el previst en els articles 17.3.b) i 20.8.a) de la Llei 38/2003, de 17 de novembre, General de Subvencions, es publica l’extracte de la convocatòria i el text complet pot consultar-se a la BDNS (http://www.infosubvenciones.es/bdnstrans/index ):

Primer: Beneficiaris

Els beneficiaris de l’ajut de menjador escolar són l’alumnat que reuneixi els requisits següents:

a) Estar matriculat en un centre educatiu sostingut amb fons públics de Catalunya a la comarca de la Noguera, en els cursos de segon i tercer dels ensenyaments de primer cicle d’infantil, en aquelles escoles de titularitat de la Generalitat on s’hagi implantat, i qualsevol dels cursos dels ensenyaments de segon cicle d’educació infantil i d’ensenyaments obligatoris, durant el curs corresponent a la convocatòria.
b) No tenir el servei de menjador amb caràcter gratuït.
c) No estar en acolliment residencial.
d) Fer ús del servei de menjador escolar.

Els sol·licitants de l’ajut de menjador són el pare, la mare, el tutor o la tutora o representant legal de l’alumne/a.

Segon: Objecte

L'objecte d'aquestes bases és regular el contingut, el procediment de gestió i la concessió d'ajuts individuals de menjador escolar, per al curs 2024-2025, a alumnes usuaris del servei de menjador dels centres escolars de la comarca de la Noguera als quals no correspongui la gratuïtat del servei per altres circumstàncies, d'acord amb les disponibilitats pressupostàries i les instruccions del Departament d'Educació.

Tercer: Bases reguladores

En Junta de Govern celebrada el dia 7 de març de 2024 es van aprovar inicialment les bases reguladores dels ajuts individuals de menjador escolar adreçats a l'alumnat d'ensenyaments obligatoris i d'educació infantil escolaritzats en centres educatius sufragats amb fons públics, per al curs escolar 2024-2025. Aquestes es van sotmetre a informació pública en el tauler d’anuncis de la seu electrònica, a la web del Consell Comarcal i en el BOP número 56 de 19 de març de 2024. Transcorregut el termini d’exposició pública si no es presenta cap al·legació quedaran les bases aprovades amb caràcter definitiu.

Quart: Quantia

D’acord amb les directrius, el Departament d’Educació garanteix la dotació als Consell Comarcals per cobrir les sol·licituds que durant tot el curs escolar es presentin i compleixin els requisits exigits per accedir als ajuts garantits. 
La disponibilitat pressupostària del Consell Comarcal per atendre aquestes sol·licituds ve determinada per la dotació econòmica que, per cada curs escolar, assigna el Departament d’Educació mitjançant resolucions que autoritzen el cost total de cadascun dels serveis prestats pel Consell Comarcal. Aquesta aportació efectuada pel Departament d’Educació podrà ser regularitzada mitjançant una resolució complementària d’autorització de despesa quan es produeixi una diferència entre el cost real de la gestió dels serveis, i el recursos  aportats pel Departament d’Educació, d’acord amb la liquidació presentada pel Consell Comarcal. 

Cinquè: termini de presentació de sol·licituds

El període de presentació de sol·licituds és des del dia 6 de maig fins al 31 de maig de 2024, ambdós inclosos.

Malgrat això, durant el curs es preveu l’admissió de sol·licituds sobrevingudes.  Les sol·licituds que es presentin un cop iniciat el curs escolar, tindran dret a rebre l’ajut des de la data en que s’hagi registrat la petició i en podran fer ús amb caràcter retroactiu des d’aquesta, un cop resoltes, si han fet ús del servei.

Així mateix, també caldrà preveure sol·licituds per canvis de situació quan s’acreditin situacions sobrevingudes que comportin canvis substancials en la situació econòmica de la unitat familiar. 

Per tal que aquestes sol·licituds puguin ser valorades és necessari que la persona sol·licitant exposi i acrediti documentalment els fets causants de la nova situació i aporti la documentació econòmica corresponent per tal de determinar els nous rendiments de la unitat familiar.

Les sol·licituds per canvis de situació es valoren de la mateixa manera que la resta de sol·licituds amb aplicació dels criteris que estableixen les bases.


Balaguer, document signat electrònicament

